title: http://risaleoku.com/oku/ossozler/621
article: يگرمى يدنجى سوز
  إجتهاد رسالهسى
  بش آلتى سنه مقدَّم، عربى بر رسالهده، إجتهاده دائر يازديغم بر مسئله، ايكى قارداشمڭ آرزولريله، او مسئلهيه دائر حدّندن تجاوز ايدنڭ حدّينى بيلديرمك ايچون، شو سوز، او مسئلهِٔ إجتهاديهيه دائر يازيلدى.
  ﴿بِسْمِ اللّٰهِ الرَّحْمٰنِ الرَّحِيمِ﴾
  ﴿وَ لَوْ رَدُّوهُ اِلَى الرَّسُولِ وَ اِلٰى اُولِى الْاَمْرِ مِنْهُمْ لَعَلِمَهُ الَّذِينَ يَسْتَنْبِطُونَهُ مِنْهُمْ﴾
  إجتهاد قپوسى آچيقدر. فقط شو زمانده اورايه گيرمگه "آلتى مانع" واردر.
  برنجيسى:
  ناصلكه قيشده، فورطنهلرڭ شدّتلى اولديغى بر وقتده، طار دليكلر دخى سدّ ايديلير. يڭى قپولرى آچمق، هيچ بر جهتله كارِ عقل دگل. هم ناصلكه بيوك بر سيلڭ هجومنده، تعمير ايچون ديوارلرده دليكلر آچمق غرق اولمغه وسيلهدر. اويله ده، شو مُنكَرات زماننده و عاداتِ أجانبڭ إستيلاسى آننده و بدعهلرڭ كثرتى وقتنده و ضلالتڭ تخريباتى هنگامنده، إجتهاد ناميله، قصرِ إسلاميتدن يڭى قپولر آچوب، ديوارلرندن مخرّبلرڭ گيرمهسنه وسيله اولاجق دليكلر آچمق، إسلاميته جنايتدر.
  ايكنجيسى:
  دينڭ ضرورياتى كه، إجتهاد اونلره گيرهمز. چونكه قطعى و معيّندرلر. هم او ضروريات، قوت و غدا حكمندهدرلر. شو زمانده تركه اوغرايورلر و تزلزلدهدرلر. و بتون همّت و غيرتى، اونلرڭ إقامهسنه و إحياسنه صرف ايتمك لازم گليركن، إسلاميتڭ نظريات قسمنده و سلفڭ إجتهاداتِ صافيانه و خالصانهسيله، بتون زمانلرڭ حاجاتنه طار گلمهين أفكارلرى اولديغى حالده، اونلرى بيراقوب هوسكارانه يڭى إجتهادلر ياپمق، بدعهكارانه بر خيانتدر.
  إجتهاد رسالهسى
  بش آلتى سنه مقدَّم، عربى بر رسالهده، إجتهاده دائر يازديغم بر مسئله، ايكى قارداشمڭ آرزولريله، او مسئلهيه دائر حدّندن تجاوز ايدنڭ حدّينى بيلديرمك ايچون، شو سوز، او مسئلهِٔ إجتهاديهيه دائر يازيلدى.
  ﴿بِسْمِ اللّٰهِ الرَّحْمٰنِ الرَّحِيمِ﴾
  ﴿وَ لَوْ رَدُّوهُ اِلَى الرَّسُولِ وَ اِلٰى اُولِى الْاَمْرِ مِنْهُمْ لَعَلِمَهُ الَّذِينَ يَسْتَنْبِطُونَهُ مِنْهُمْ﴾
  إجتهاد قپوسى آچيقدر. فقط شو زمانده اورايه گيرمگه "آلتى مانع" واردر.
  برنجيسى:
  ناصلكه قيشده، فورطنهلرڭ شدّتلى اولديغى بر وقتده، طار دليكلر دخى سدّ ايديلير. يڭى قپولرى آچمق، هيچ بر جهتله كارِ عقل دگل. هم ناصلكه بيوك بر سيلڭ هجومنده، تعمير ايچون ديوارلرده دليكلر آچمق غرق اولمغه وسيلهدر. اويله ده، شو مُنكَرات زماننده و عاداتِ أجانبڭ إستيلاسى آننده و بدعهلرڭ كثرتى وقتنده و ضلالتڭ تخريباتى هنگامنده، إجتهاد ناميله، قصرِ إسلاميتدن يڭى قپولر آچوب، ديوارلرندن مخرّبلرڭ گيرمهسنه وسيله اولاجق دليكلر آچمق، إسلاميته جنايتدر.
  ايكنجيسى:
  دينڭ ضرورياتى كه، إجتهاد اونلره گيرهمز. چونكه قطعى و معيّندرلر. هم او ضروريات، قوت و غدا حكمندهدرلر. شو زمانده تركه اوغرايورلر و تزلزلدهدرلر. و بتون همّت و غيرتى، اونلرڭ إقامهسنه و إحياسنه صرف ايتمك لازم گليركن، إسلاميتڭ نظريات قسمنده و سلفڭ إجتهاداتِ صافيانه و خالصانهسيله، بتون زمانلرڭ حاجاتنه طار گلمهين أفكارلرى اولديغى حالده، اونلرى بيراقوب هوسكارانه يڭى إجتهادلر ياپمق، بدعهكارانه بر خيانتدر.